Сом мелуан 71-м щIигъу
Къэбэрдей-Балъкъэр Республикэр хагъэхьащ са-бий поликлиникэхэм, медицинэ IуэхущIапIэхэм сабийхэм щеIэзэ я IэнатIэхэм я мылъку-техникэ лъабжьэр егъэфIэкIуэным хуэгъэпса, илъэсищым тещIыхьа федеральнэ программэм. Ар гъэзэщIэным Урысей Федерацэм и Правительствэм и гъэтIылъыгъэ фондым къыхэкIыу сом меларди 10 хухахащ. Бюджет мылъкум щыщу 2018 гъэм Къэбэрдей-Балъкъэрым къыIэрыхьэнущ сом мелуан 71-м щIигъу.
«КъБР-м Узыншагъэр хъумэнымкIэ и министерствэм сабийхэм щеIэзэ медицинэ IуэхущIапIэхэр зыхуэныкъуэ Iэмэпсымэхэр щаубзыхуащ. Проектыр нэсу гъэзэщIа хъунымкIэ тщIэн хуей IуэхухэмкIэ УФ-м Узыншагъэр хъумэнымкIэ и министерствэм лэжьыгъэ пыухыкIахэр дыдогъэкIуэкI. Мы гъэм ди мурадщ диагностикэ Iэмэпсымэ къэтщэхуну. Псом япэ идгъэщынущ Республикэ клиникэ сабий сымаджэщыр, Сабий поликлиникэ №1-р, апхуэдэу район сымаджэщхэм хэт сабий поликлиникэхэр», — жиIащ КъБР-м узыншагъэр хъумэнымкIэ и министр Хъубий Марат.
КъБР-м Узыншагъэр хъумэнымкIэ и министерствэм и пресс-IуэхущIапIэ.
